ஒரு சோழ அரசனுக்கு பிரம்ம ஹத்தி தோஷம் பிடித்துக் கொண்டது. அவன் மஹாலிங்க சுவாமியைத் தரிசனம் செய்வதற்காகத் திருவிடை மருதூர் சென்றான். பெருமானின் சன்னிதியில் நிற்க இயலாத தீவினை அவனை விட்டு விலகி கோபுர வாயிலில் ஓரத்தில் ஒதுங்கி நின்றது. அவன் திரும்பி வரும்போது பிடித்துக் கொள்ளலாம் என்பது அதன் எண்ணம். இதை அறிந்த அரசன் கிழக்குக் கோபுர வாயில் வழியாகத் திரும்பாமல் வேறு வழியில் திரும்பிவிட்டான். பிரம்மஹத்தி. இன்னமும் கிழக்குக் கோபுர வாயிலில் காத்துக் கொண்டு இருக்கிறது. இன்றைக்கும் திருவிடைமருதூரில் வழிபடுபவர்கள் கிழக்குக் கோபுரவாயில் வழியாகத் திரும்புவதில்லை. மஹாலிங்க சுவாமிக்கு அவ்வளவு ஏற்றம்.